title: "Billy Hughes"
text: "William Morris Hughes, beeder bek\u00e4\u00e4nd \u00fc\u00fcs Billy Hughes (* 25. September 1862 uun Pimlico, London, Ingelun; \u2020 28. Oktuuber 1952 uun Double Bay, Sydney, New South Wales) wiar faan 27. Oktuuber 1915 ap tu 9. Febrewoore 1923 premierminister faan Austraalien.\n\nLeewent\nHughes wurd uun London \u00fc\u00fcs dring faan Wales aalern b\u00e4\u00e4ren. M\u00e4 22 juar waanert hi tu Austraalien \u00fctj an engagiaret ham uun det jong werkerbeweeging. Hi wurd 1894 \u00fc\u00fcs lasmoot faan det New South Wales Labor Party uun det Legislative Assembly faan New South Wales woolet an 1901 iin uun det nei bundesparlament fersaat. Hughes ferboon sin \u00e4\u00e4der poliitisk karieer m\u00e4'n tialtidjstuudium faan't rochtswedenskap an wurd 1903 en afkoot. 1904 treed hi tu det iarst feer iin uun't kabinet faan regiaring faan Chris Watson iin. Hi wiar l\u00e4\u00e4der generoolstootsafkoot uun't regiaring faan Andrew Fisher. Hi wurd 1914 tu a onerf\u00f6\u00f6rmaan faan det Australian Labor Party woolet. Hi wurd Oktuuber 1915 premier-minister faan Austraalien, \u00fc\u00fcs Fisher faan s\u00fcnjhaideelk gr\u00fcnjer iin uun a raustant ging.\n\n1916 fersch\u00fckt hi det algemian weerplicht uun Austraalien an a iinsaat faan austraalisk saldooten uun't \u00fctjlun troch en referendum trochtusaaten. Det loket ei. Do saat hi ham f\u00f6r en stootelk stj\u00fc\u00fcrd iin. Hi hed nian muarhaid f\u00f6r sin politiik ban't Labor-Partei, wat hi tuletst sogoor \u00fctjslood. Diar\u00fc\u00fcbhen wurd hi feerer faan det Nationalist Party of Australia an fersch\u00fckt weler uun't juar 1917, tu't apsteling faan en widjer austraalisk diwisioon det algemian weerplicht trochtusaaten. At ufsteming naam m\u00e4'n noch d\u00fctelker stem jin det algemian weerplicht en aanj. Hughes k\u00fcd ham man tu 1923 uun't baantje hual.\n\nLuke uk diar\n Premier-ministern faan Austraalien (1901-1945): Edmund Barton (1901-1903), Alfred Deakin (1903-1904), Chris Watson (April-August 1904), George Reid (1904-1905), Alfred Deakin (1905-1908), Andrew Fisher (1908-1909), Alfred Deakin (1909-1910), Andrew Fisher (1910-1913), Joseph Cook (1913-1914), Andrew Fisher (1914-1915), Billy Hughes (1915-1923), Stanley Bruce (1923-1929), James Scullin (1929-1932), Joseph Lyons (1932-1939), Earle Page (7-26 April 1939), Robert Menzies (1939-1941), John Curtin (1941-1945).\n\nPremier-Ministern faan Austraalien"